अनीमिया से बचाव के लिए हरी सब्जियां का सेवन जरूरी
खरखौदा | राजकीयकन्या वरिष्ठ माध्यमिक विद्यालय सिसाना में चल रहा एनएसएस का सात दिवसीय शिविर का शनिवार को समापन हो गया। समापन अवसर पर पहुंचे डाॅ. सुभाष दहिया ने स्वयं सेवी छात्राओं को संबोधित करते हुए कहा कि अनिमिया से बचने के लिए हरी पत्तेदार सब्जियों का सेवन बेहद जरूरी है। इसके अलावा फल भी खाना स्वास्थ्य के लिए लाभदायक है। उन्होंने बताया कि तुलसी, नीम,ग्वार पट्ठा इत्यादि का सेवन करके अपने स्वास्थ्य को और ज्यादा बेहतर बना सकते हैं। एचडीएफसी बैंक से आई सोनिका ने बैंकिंग गतिविधियों के बारे में जानकारी दी। इसके बाद बेटी बचाओ बेटी पढ़ाओ को लेकर गांव में जागरूकता रैली निकाली गई। रैली में नशा मुक्त हरियाणा का नारा भी दिया गया। प्राचार्य सुरेश नांदल ने ने छात्राओं से कहा कि वे अपने आसपास रहने वाले परिवारों को जागरुक करें।
hin_Deva hin_Deva